
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	  10.02.2010

	Nr.
	  26/844


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra proiectului de Lege pentru modificarea şi completarea Legii nr.230/2007 privind înfiinţarea, organizarea şi funcţionarea asociaţiilor de proprietari, trimis comisiei pentru examinare pe fond, cu adresa nr.PL.x698 din 16 decembrie 2009.

PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC
	Bucureşti,
	10.02.2010

	Nr.
	 26/844


R A P O R T      
asupra proiectului de Lege pentru modificarea şi completarea Legii nr.230/2007 privind înfiinţarea, organizarea şi funcţionarea asociaţiilor de proprietari

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. PL.x 698 din 16 decembrie 2009, cu dezbaterea pe fond în procedură obişnuită, a proiectului de Lege pentru modificarea şi completarea Legii nr.230/2007 privind înfiinţarea, organizarea şi funcţionarea asociaţiilor de proprietari.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.809/13.07.2009)
· avizul negativ al Comisiei juridice, de disciplină şi imunităţi (nr.31/1186/02.02.2010)

· punctul de vedere negativ al Guvernului (nr.2202/28.08.2009)


Proiectul de lege are ca obiect de reglementare completarea Legii nr.230/2007 privind înfiinţarea, organizarea şi funcţionarea asociaţiilor de proprietari, iniţiativa legislativă vizând introducerea unor prevederi privind protejarea drepturilor proprietarilor, precum şi stabilirea de noi obligaţii pentru cenzori şi casieri, în calitate de organe reprezentative, respectiv angajaţi ai asociaţiilor de proprietari.

Comisia propune Plenului Camerei Deputaţilor respingerea proiectului de lege din următoarele consideraţii: numeroase norme ale textului de lege nu sunt corelate şi pot genera paralelisme legislative. Prin urmare, contrar art.15 din Legea nr.24/2000, din examinarea conţinutului iniţiativei legislative rezultă că majoritatea soluţiilor legislative propuse, fie se suprapun altor prevederi ale aceleiaşi legi, fie sunt chiar reluate ceea ce încalcă dispoziţiile legale privitoare la tehnica legislativă în elaborarea actelor normative.


 Proiectul de Lege face parte din categoria legilor organice, conform art.76, alin.(1) din Constituţia României, republicată.

La dezbaterile care au avut loc în şedinţa comisiei din 9 februarie 2010 a participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Petraru Cristian – şef serviciu în Ministerul Administraţiei şi Internelor.
La lucrările comisiei au fost prezenţi 32 deputaţi, din totalul de 33 membri ai comisiei.

Raportul de respingere al comisiei a fost adoptat cu unanimitate de voturi.
Senatul a adoptat proiectul de lege în condiţiile articolului 75 alineatul (2) teza a III-a din Constituţia României, republicată.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 
	PREŞEDINTE,
	SECRETAR,

	Sulfina BARBU
	Mihai Cristian APOSTOLACHE


Expert, Roxana Feraru

